
Чек ара аралык рыноктордо атаандаштыктын жалпы эрежелерин бузуу жөнүндө иштерди кароо тартибине өзгөртүү киргизүү тууралуу

Атаандаштыктын жалпы принциптери жана эрежелери жөнүндө протоколдун 11-пунктчасына (2014-жылдын 29-майындагы Евразия экономикалык бирлиги жөнүндө келишимдин № 19 тиркемеси) жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 64-пунктуна ылайык Евразия экономикалык комиссиясынын Кеңеши чечти:
[bookmark: _GoBack]1. Евразия экономикалык комиссиясынын Кеңешинин 2012-жылдын 
23-ноябрындагы № 99 чечими менен бекитилген Чек ара аралык рыноктордо атаандаштыктын жалпы эрежелерин бузуу жөнүндө иштерди кароо тартибинин 30-пункту төмөнкүдөй мазмундагы 3-пунктча менен толукталсын:
«3) эгер чек ара аралык рынокто атаандаштыктын жалпы эрежелерин бузуунун белгилери мындай мүчө мамлекеттин кызыкчылыктарын козгосо, ишти кароого катышкан адамдардын ишти кароо боюнча комиссиянын жыйналыштарына барып катышуу мүмкүнчүлүгүн чектөө (ишти видеоконференция режиминде кароого мүмкүн болбогондо) шарты менен мүчө мамлекеттердин биринин аймагына мүчө мамлекеттин мыйзамдарында белгиленген тартипте эпидемиологиялык кырдаалдын начарлашына же болбосо согуштук же өзгөчө абалды киргизүүгө байланыштуу чектөөчү чараларды киргизүү жана ишти кароого катышкан адамдын жүйөлөнгөн арызын мындай чараларды киргизүү жөнүндө тиешелүү акттын көчүрмөсүн тиркөө менен Комиссияга жөнөтүү.».
2. Ушул Чечимде каралган өзгөртүү Евразия экономикалык комиссиясынын Кеңешинин 2012-жылдын 23-ноябрындагы № 99 чечими менен бекитилген Чек ара аралык рыноктордо атаандаштыктын жалпы эрежелерин бузуу жөнүндө иштерди кароо тартибинин 30-пунктунун 
3-пунктчасында көрсөтүлгөн жана Евразия экономикалык бирлигинин мүчө мамлекеттеринин мыйзамдарында белгиленген тартипте күчүнө кирген чаралар ушул Чечим күчүнө кирген датадан эрте эмес киргизилгенде колдонулат.
3. Ушул Чечим расмий жарыяланган датадан тартып 30 календардык күндөн кийин күчүнө кирет.

